Ազգային ժողովի արտաքին հարաբերությունների հանձնաժողովի ղեկավարի խոսքով՝ պատմական այս համաձայնագիրը, Հայաստանի համար բավական հավակնոտ լինելուց բացի, յուրատեսակ կամուրջ է դառնում Եվրամիություն-Եվրասիական տնտեսական միություն հարաբերություններում։ «Չեմ ուզում շատ ամպագոռգոռ և բարձրագոչ հայտարարություններ անել, սակայն կարծում եմ, որ համագործակցության մշակույթի ներդրման տեսակետից, այո, Եվրասիական տնտեսական միության և Եվրոպական միության միջև այս պահին առկա բացառիկ կամուրջը կարծեք թե մնում է, հենց դարձել է այս համաձայնագրով մեր հանրապետությունը», - նշեց Արմեն Աշոտյանը: